钦定古今图书集成/明伦汇编/氏族典/第378卷 > 孔平仲
## 钦定古今图书集成/明伦汇编/氏族典/第378卷 > 孔平仲

按《宋史孔文仲传》：“文仲弟平仲，字义甫，登进士第，又
应制科，用荐为秘书丞、集贤校理。文仲卒，归葬南康。
诏以平仲为江东转运判官，护葬事，提点江浙铸钱、
京西刑狱。绍圣中，言者诋其元祐时附会当路，讥毁
先烈，削校理，知衡州，提举，徙韶州，责惠州别驾，安置
英州。徽宗立，复朝散大夫，召为户部、金部郎中，出提”
举永兴路刑狱，帅鄜延、环庆，罢。主管兖州景灵宫，卒。
平仲长史学，工文词，著《续世说绎解》《稗诗戏》诸书，传
于世。